ประกาศกรมบัญชีกลาง เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลของกรมบัญชีกลาง

ประกาศกรมบัญชีกลาง

ประกาศกรมบัญชีกลาง
เรื่อง
การดำเนินการตามพระราชบัญญัติข้อมูลข่าวสาร
ของราชการ
พ.ศ. ๒๕๔๐ เกี่ยวกับข้อมูลข่าวสารส่วนบุคคล
ของกรมบัญชีกลาง
---------------
                        เพื่อให้เป็นไปตามมาตรา
๒๓ (๓) แห่งพระราชบัญญัติข้อมูลข่าวสารของ
ราชการ พ.ศ. ๒๕๔๐
ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสาร
ส่วนบุคคล โดยจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้องอยู่เสมอ
                        กรมบัญชีกลางเป็นส่วนราชการระดับกรมในสังกัดกระทรวงการคลัง
และ
มีข้อมูลข่าวสารส่วนบุคคล
ตามพระราชบัญญัติข้อมูลข่าวสารของราชการ พ.ศ. ๒๕๔๐ ดังนี้
                        (ก)
ประเภทบุคคลที่มีการจัดเก็บข้อมูลไว้
                              -
ข้าราชการระดับ ๑ - ๑๐ สังกัดกรมบัญชีกลาง
                              -
ลูกจ้างประจำสังกัดกรมบัญชีกลาง
                        (ข)
ประเภทของระบบข้อมูลข่าวสารส่วนบุคคล
                              -
สมุดประวัติ/ก.พ. ๗/บัตรประวัติ
                        (ค)
ลักษณะการใช้ข้อมูลตามปกติ
                              -
ใช้ในการบริหารงานบุคคลของกระทรวงการคลัง และกรมบัญชีกลาง
                        (ง)
วิธีการขอตรวจดูข้อมูลข่าวสารของเจ้าของข้อมูล
                              - กรอกแบบขอตรวจสอบ
ก.พ. ๗ หรือสมุดประวัติที่กำหนด
                              -
ผู้อำนวยการกองการเจ้าหน้าที่ กรมบัญชีกลาง หรือผู้รักษาราชการแทน
พิจารณาอนุมัติ 
                        (จ)
วิธีการขอให้แก้ไขเปลี่ยนแปลงข้อมูล
                             - การขอแก้ไขวัน เดือน
ปีเกิด ปฏิบัติตามระเบียบสำนักนายกรัฐมนตรี
ว่าด้วยการขอแก้ไข วัน เดือน ปีเกิด
ในทะเบียนประวัติข้าราชการ พ.ศ. ๒๕๒๗
                             -
การแก้ไขเพิ่มเติมรายการใน ก.พ. ๗ มีแนวทางปฏิบัติ ดังนี้
                              (๑)
รายการเปลี่ยนแปลงหรือเพิ่มเติมที่จะต้องแจ้งให้กองการเจ้าหน้าที่
ทราบ เพื่อบันทึกใน ก.พ. ๗

(๑.๑) การผ่านการอบรม ดูงาน และการได้รับเครื่องราชอิสริยาภรณ์ 
แจ้งการเปลี่ยนแปลงหรือเพิ่มเติมรายการดังกล่าว
โดยแนบสำเนาเอกสารหลักฐานที่เกี่ยวข้องให้
กองการเจ้าหน้าที่ จำนวน ๑ ชุด

(๑.๒) การเพิ่มวุฒิบัตรการศึกษา ใช้หลักฐานสำเนาประกาศนียบัตร 
ปริญญาบัตร และสำเนาใบแสดงผลการศึกษา (Transcript) จำนวน ๑
ชุด

(๑.๓) การเปลี่ยนชื่อตัว - ชื่อสกุล ให้แจ้งการเปลี่ยนแปลงโดยแนบ
สำเนาเอกสารหลักฐานใบเปลี่ยนชื่อตัว - ชื่อสกุล พร้อมแนบแบบ
ทร. ๑๔ (สำเนาทะเบียนบ้าน) 
จำนวน ๑ ชุด

(๑.๔) การเพิ่มเติมรายการอื่น ๆ เช่น การได้รับการคัดเลือกให้เป็น
ข้าราชการดีเด่น เป็นต้น ให้ส่งสำเนาใบประกาศ
หรือหลักฐานอื่น ๆ จำนวน ๑ ชุด
                              (๒)
เอกสารหลักฐานที่ส่งให้กองการเจ้าหน้าที่ ต้องรับรองสำเนาถูกต้อง
ตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖
ข้อ ๓๑ ทุกครั้ง
                              (๓)
ข้าราชการที่เคยรับราชการทหาร และได้รับยศทางทหาร ซึ่งต่อมาไม่
ประสงค์ใช้ชื่อยศนำหน้าชื่อตัว
กรณีเช่นนี้สามารถกระทำได้ตามคำชี้แจงของกระทรวงกลาโหม 
ลงวันที่ ๓๐ มิถุนายน ๒๕๑๗
                        (ฉ)
แหล่งที่มาของข้อมูล
                             -
เจ้าของประวัติ/คำสั่งแต่งตั้ง ย้าย เลื่อนขั้นเงินเดือน

                                                            ประกาศ
ณ วันที่ ๑๔ พฤศจิกายน พ.ศ. ๒๕๔๔

วิสุทธิ์  ศรีสุพรรณ

อธิบดีกรมบัญชีกลาง

[รก. ๒๕๔๔/๑๐๑ง/๒๖/๑๘ ธันวาคม ๒๕๔๔]

                                                                                                พรพิมล/พิมพ์/แก้ไข
                                                                                                ๕
มิ.ย  ๒๕๔๕  
                                                                                                (A+B)C